ועדת הכלכלה, כנסת 20, פרוטוקול מספר 222, 2016-04-05 12:00

איתן כבל: חברים, אנחנו באיחור של 50 דקות בדיון הזה.

איתן כבל: שלום לכולם, אני פותח את הישיבה הרביעית של ועדת הכלכלה היום.

איתן כבל: ברשותכם, אנחנו עוד מעט מסיימים את המכסה שוועדת הכנסת אישרה לנו אבל ברשותכם, גברתי מנהלת הוועדה, היועץ, דובר, רשמת, אורחים נכבדים, חברי כנסת, אני רוצה להזכיר – אנחנו התכנסנו כאן כדי לאשר את תקנות תכנון משק החלב (מדיניות הפיתוח לשנת 2016 בענף הבקר) (הוראת שעה), התשע"ו-2016.

איתן כבל: אני רק רוצה להזכיר, מיכל יקירתי, אני יודע וגם יודע - -

<קריאה: - - -

<מיכל קראוס: עדיף "יקירתי".

איתן כבל: אנחנו מכירים.

איתן כבל: ..

איתן כבל: מה שאני ברשות

איתן כבל: כם רוצה להזכיר, שכבר התקיים דיון בנושא הזה.

איתן כבל: דיון רחב והייתי אומר אפילו סוער.

איתן כבל: והעובדה שאנחנו צריכים למצוא אם יש פה מניין אומרת שהדברים אכן טופלו.

איתן כבל: לאורך כל הדרך, כפי שאמרתי וקבעתי, חייבתי את המערכות להגיע להבנות.

איתן כבל: ליוויתי לאורך כל הדרך את התהליך מקרוב, הן אל מול השר ששמח למסור לי באופן אישי את התקנות, איך אומרים?

איתן כבל: ביד, במליאה, וישבו פה חברים שגם העברתי אליהם, כמו חיים ואיתן, שקראו את התקנות ואמרו לי: אכן הדברים טופלו ותוקנו וזה מה שסוכם.

איתן כבל: וברשות

איתן כבל: כם, לכן אני אומר כך: אני רוצה שהדיון יהיה קצר, ענייני.

איתן כבל: אין שום סיבה למצוא את עצמנו בוויכוחים.

איתן כבל: אני כמובן אתן לך להציג את הנקודות שדורשות הבהרה ותיקון.

איתן כבל: ברשותכם, אני רק רוצה להביא דבר אחד בשמו של חבר הכנסת מקלב, ואני העליתי את זה בפניך, ואני אומר את זה לפרוטוקול כדי שגם תינתן תשובה לפרוטוקול: חבר הכנסת מקלב, שלא יכול היה להגיע כי הוא בדיון אחר, יש להם ועידה, וביקש ממני להעלות את הדבר הבא: יש הרי כמה ישובים שהם של פועלי אגודת ישראל, שהם החליטו או שוקלים להתחיל לפעול כדי לקבל מכסת חלב.

איתן כבל: הוא ביקש, כמובן לא במסגרת התקנות הנוכחיות אבל משנה הבאה או בשנים הבאות, הוא רק ביקשת לדעת בשמם שאם תהיה בקשה כזאת, האפשרות הזאת עומדת להם ולא מצריכה איזה שהן הוראות מיוחדות.

איתן כבל: בבקשה מיכל, אם את יכולה לענות.

<מיכל קראוס: ככל שהם מושב ויש נחלה לכל אחד ביישוב, אין שום בעיה לפי חוק החלב לקבל גם בתקנות עכשיו הקצאה של מכסה, פנייה רגילה - -

<אסף לוי: להגיש מועמדות.

איתן כבל: טוב, יש כללים.

איתן כבל: תודה.

איתן כבל: אני אעביר את הדברים לחבר הכנסת מקלב.

איתן כבל: בבקשה, תצגי את הנקודות.

<אסף לוי: אני ממשרד החקלאות.

<אסף לוי: אדוני היושב ראש, גברתי מנהלת הוועדה, חברי הוועדה, קודם כל תודה שאנחנו מתכנסים בכלל לקדם את זה בזמן הפגרה.

<אסף לוי: - -

איתן ברושי: רק בכמה חודשי איחור, זה הכל.

איתן כבל: חבר'ה, עשו לי טובה, שלא יהיה באיחור שלי גם עכשיו, בזמנים שלי, שהם גם ככה באיחור.

איתן כבל: בבקשה.

<אסף לוי: אני מנהל אגף גורמי ייצור במשרד החקלאות.

<אסף לוי: בגלל שאיתן שאל, אז הנושא היה מאד מורכב.

<אסף לוי: איתן הזכיר את הדיון הסוער הקודם.

<אסף לוי: לקח לנו הרבה זמן להגיע להסכמות לבקשת היושב ראש אבל הזמן היה לטובתנו כי עדכנו את התחזיות, וזה בעצם מה שאפשר לנו להגיע להסכמות.

<אסף לוי: בסופו של יום, יש לנו נוסח מוסכם, אני חושב, על כל הארגונים וכל המייצגים של הענף, ובאמת אנחנו רואים שבאולם אין מניין כדי להביא את התקנות לאישור.

<אסף לוי: אני הכנתי דף שמרכז את המספרים כדי להקל על חברי הוועדה שאחר כך, בתקנות, פשוט המספרים ירוצו.

<אסף לוי: אז אם אפשר, זה מונח בפני כולם.

רועי פולקמן: אם אפשר, רק בקצרה, לעבור על עיקרי הדברים.

עמר בר-לב: כשאתה אומר "מוסכם על ידי כולם" זה משרד החקלאות?

עמר בר-לב: החקלאים?

<אסף לוי: משרד החקלאות, עם מועצת החלב עברנו התייעצות, ארגוני מייצגים, הקיבוצים, המושבים.

עמר בר-לב: אז אולי נגמור תוך ארבע דקות את הדיון?

עמר בר-לב: היה אמור להיגמר ב-13.

<אסף לוי: יכול להיות שנסיים.

<אסף לוי: נשתדל לקרוא מהר.

<אסף לוי: אז ב-30.3 פורסם ברשומות צו שמגדיל את המכסה ב-60,000,000.

<אסף לוי: על פי המקובל בענף המכסה מחולקת בין יצרנים משפחתיים ויצרנים שיתופיים, ולפי מדיניות המשרד זה 60% ליצרנים קיימים ו-40% ליצרנים חדשים, מה שמביא את הייצור המידי ל-36, מודגש בירוק, וזה בעצם לפי התחזיות של מועצת החלב.

<אסף לוי: סעיף 3 לדף המרכז – ליצרנים הקיימים במגזר השיתופי, כל יצרן באזור רגיל יקבל תוספת של 78,700.

<אסף לוי: יצרן באזור עדיפות לאומית, וגם מדיניות המשרד לחזק את ישובים סמוכי גדר – 94,440.

<אסף לוי: לאגודות זה יהיה במכפלה לפי מספר החברים.

<אסף לוי: במגזר המשפחתי, וזה בעצם מה שעיכב אותנו, פעלנו במסגרת הבג"צ של תנועת המושבים – 70% ילכו ליצרנים מתחת ל-700 ו-03% ליצרנים מעל 700.

<אסף לוי: סעיף (3) לסעיף (ב) – כל יצרן קטן יקבל תוספת של 22,100.

<אסף לוי: יצרן מושבי אחר, כלומר שאינו קטן, 14,500 ואגודה שיתופית מושבית, 43,500.

<אסף לוי: היתרה – 40% תחולק ליצרנים חדשים.

<אסף לוי: במגזר השיתופי קבענו שמכסת הבסיס תהיה 3.3 ואחרי זה בתוך התקנות נסביר גם למה, הן יחולקו לארבע יצרנים.

<אסף לוי: ובמגזר המשפחתי, מנות של 500,000 יחולקו ל-20 מבקשים - -

<אסף לוי: נכון.

חיים ילין: לא, יש מתווה שאתה חייב להגיע ל-700 - -

רועי פולקמן: בסדר, אז השאלה איך זה עובד.

רועי פולקמן: עלי, הערות בבקשה.

רועי פולקמן: כברת-קיימא.

<עלי בינג: - - כברת-קיימא, וגם היום החקלאים שמתחת לזה טוענים שקשה להם לעמוד במחיר המטרה, לכן עמדתנו היא שבהנחה שהוחלט על 10,000,000 שמגיעים לרפתנים חדשים, במקום לחלק את זה ל-20 שהם מקבלים 500,000, לחלק את זה לפחות שיקבלו 700,000, וככה לפחות לא נגיע למצב שיש עוד רפתנים חדשים שהם קטנים שקשה להם להתמודד.

רועי פולקמן: התייחסות.

<מיכל קראוס: אני מנכ"לית מועצת החלב.

<מיכל קראוס: יש היום 1080 יצרנים במגזר המשפחתי, כש-70% מהם, מכסתם מתחת ל-700 - -

<אסף לוי: 500 יצרנים.

<מיכל קראוס: 1080 יצרנים מהמגזר המשפחתי - -

רועי פולקמן: כן, ש-70% מתוכם קטנים מ-700,000.

<מיכל קראוס: 70% מהמגזר המושבי-המשפחתי מתחת ל-700,000.

<מיכל קראוס: בשביל להביא את כל היצרנים למכסה של 700,000 אנחנו נדרשים להיקף מכסה כולל של עוד 70,000,000 ליטר.

<מיכל קראוס: ולכן, לא שאני מתנגדת שכולם יהיו, אני בעד שכולם יהיו מעל 700,000.

<מיכל קראוס: אנחנו מדברים שהמכסה ההתחלתית היא 500,000 ליטר, וברגע שיצרן הופך ליצרן א', הוא יכול להתחיל בחליבה משותפת ומיד הרפת יותר גדולה.

<מיכל קראוס: ב.

<מיכל קראוס: הוא יכול לרכוש תוספות מכסה.

<מיכל קראוס: ג.

<מיכל קראוס: כל פעם שיש הקצאה נוספת הוא כמובן זכאי לקבל.

רועי פולקמן: מיכל, סליחה שאני עוצר אבל זה הגיוני לקיימים.

רועי פולקמן: זאת אומרת, יש את אותם 500 יצרנים והם יכולים להתמזג, הם יכולים לקנות עוד מכסות.

רועי פולקמן: בסדר גמור, זה תהליך שלוקח זמן אבל עכשיו מייצרים מכסות חדשות, אז למה "להוליד" מחדש רפתות שמראש אנחנו נדע שהן לא עומדות ביעדים.

רועי פולקמן: הם יגידו: אנחנו לא מסוגלים לייצר את זה במחיר.

רועי פולקמן: אז או שתחליטו שמחלקים יותר או שתחלקו את זה לקיימים.

<מיכל קראוס: לחלק לקיימים אנחנו מסכימים ולא להקצות לחדשים.

<מיכל קראוס: אנחנו מסכימים עם הגישה הזאת.

רועי פולקמן: אז למה לייצר?

רועי פולקמן: או שאתה מחלק לקיימים ואתה אומר שזה מספיק.

רועי פולקמן: אם אתה רוצה להכניס חדשים, אז תכניס גדולים.

רועי פולקמן: מה ההיגיון להתחיל – אתה מראש אומר: אני מייצר בעיה שנתמודד אתה מחר.

<אסף לוי: זה מכסה התחלתית של החדשים.

<אסף לוי: הם יכולים לגדול גם במהלך ההגדלות, אם יהיו בשנים הבאות ויוכלו לגדול - -

רועי פולקמן: אבל אתה אומר שצריך עוד 500 להשיג להם הגדלות.

רועי פולקמן: 70% מ - - -

<אסף לוי: לא, עוד - - - נכון, ולכן זה ייצור פה אי-שוויוניות.

<אסף לוי: נכון שעכשיו לקחת 20 רפתות ולשים אותם ביעיל של ה-700 זה נכון כלכלית אבל אינו צודק וכלכלי כלפי 500 הרפתות שכרגע לא נמצאות, וצריך להבין - -

רועי פולקמן: זה טיעון מאד מעניין.

רועי פולקמן: אז נכניס עוד, שיהיו חלשים מראש.

<עלי בינג: זה להחריף את הבעיה.

<אסף לוי: זה לא להחריף את הבעיה.

רועי פולקמן: ברושי, יש לכם עמדה לעניין הזה?

רועי פולקמן: זה נשמע תמוה.

<מיכל קראוס: כבוד היושב ראש - - -

חיים ילין: אנחנו מאד מממושמעים, גם כחברי כנסת.

חיים ילין: גם איתן וגם אני חייבים להיות ממושמעים כדי לשמור על המתווה ולשמור על החוק, בסדר?

חיים ילין: לנו ברור לחלוטין שאי אפשר לעשות את זה בזבנג וגמרנו.

חיים ילין: הפשרה שהגענו אליה היום מבחינת המתווה, שהוא חלק ממנה, דיבר על זה שצריך 50,000,000 ליטר חלב.

חיים ילין: בסופו של דבר הגיעו לפשרה: בשביל שכולם יוכלו לקבל, גם חדשים, גם מושבים, גם המשק המשפחתי וגם הקיבוצי, החליטו שמגיעים ל-60,000,000 ליטר, ומחלקים אותם באותה חומה סינית בדיוק שמדובר בין הסקטורים.

חיים ילין: לכן - -

<עלי בינג: לא, זה יוצר גם - - -

רועי פולקמן: לא, אבל אם יש פה טעויות - -

חיים ילין: - - אם יש טעויות, הם יודעים לתקן את זה תוך כדי, לא צריך פה את ועדת הכלכלה אבל בגדול צריך לדעת – משק מתחת ל-700,000 ליטר - -

רועי פולקמן: טוב, אנחנו מנסים לפתור את הטעות הזאת, אנחנו הולכים לאשר פה טעות.

חיים ילין: - - מאד בעייתי.

חיים ילין: למדו לעשות, וזאת לדעתי הדוגמה: בבאר טוביה ובעוד כל מיני מושבים, להתאחד ביחד ולעשות מהמשק המשפחתי משק שהוא יותר שיתופי, וכך להגדיל את המכסות, לא חלוב רק פעמיים ביום ולנצל את המכסות האלה ואני חושב שגם - -

<לאה ורון: ישנו רק קושי אחד – שמר גור אריה, שפנה לוועדה, טוען שבשנים האחרונות נסגרו 200 רפתות משפחתיות.

חיים ילין: כן, זה נכון.

עמר בר-לב: סליחה, אני רוצה להתייחס.

עמר בר-לב: רועי, אני חשוב שהנקודה שהעלית היא באמת נקודה.

עמר בר-לב: זאת אומרת, אם יש הרבה רפתות, מדובר על מאות, שנמצאות מתחת ל-700 אז באמת אני לא מבין למה ליצור עוד רפתות חדשות כשהן רק 500.

עמר בר-לב: זה כאילו אנחנו דוחים את הבעיה למחרתים.

רועי פולקמן: כמה בקשות חדשות - אדוני היושב ראש, קודם כל אין בקשות חדשות כרגע על השולחן.

רועי פולקמן: אז מה העניין?

<אסף לוי: לא, אין בקשות חדשות כי לא פורסם קול קורא.

<מיכל קראוס: כרגע אין - -

<קריאה: אדוני היושב ראש, אנחנו הצענו פתרון לזה.

איתן כבל: אחד, אחד, סליחה.

איתן כבל: שם ותפקיד לפרוטוקול.

עמר בר-לב: איתן, רק עוד מילה כי אני הולך לחוץ וביטחון: אני בהחלט חושב שזו עלולה להיות גישה שאנחנו דוחים בעיה למחרתים, ואם ועדת לוקר החליטה מה שהחליטה, אמנם זה היה בממשלה קודמת, ואני לא הייתי לא בקודמת ולא בנוכחית אבל צריך איזה שהוא היגיון, ואני לא חושב שזה נכון עכשיו ליצור עוד פוטנציאל של עוד בעיות לעתיד כאשר יש לנו מאות רפתות שלא עומדות ב-700.

עמר בר-לב: אז בואו ניתן להן את התוספת הזאת.

<אסף לוי: אבל אין לי פתרון ל-500 הקיימים, שהם לא נמצאים ב-700 וזה חוסר השוויוניות הגדול.

<אסף לוי: ה-500 זה לא מספר אצבע.

<אסף לוי: הוא הגיע מהבסיס הקודם של 2012 פלוס שתי קניות של לוקר, שמביאים אותם ל-500 פחות או יותר.

<אסף לוי: ולכן קבענו 500.

<אסף לוי: אני לא יכול לטפל בבעיה הכלכלית וליצור בעיה גדולה של אי-שוויון, וגם יש מסגרת משפטית ש - -

איתן כבל: תודה, תודה.

<איציק שניידר: אני סמנכ"ל מועצת החלב.

<איציק שניידר: אנחנו, מעבר לדברים שנאמרו פה על ידי אסף ואחרים, אנחנו נתנו את הדעת על הנושא הזה ואין לנו כוונה להכניס יצרנים חדשים, שלא יוכלו להקים את הרפתות ולא יוכלו להיות יעילים מבחינה כלכלית.

<איציק שניידר: הפתרון שאנחנו נתנו זה במסגרת כל מה שהועלה פה, כולל הצורך להסתכל על היצרנים הקיימים שממילא גם הם לא מגיעים ל-700,000 ליטר, ולאפשר בנסיבות מסוימות ליצרנים חדשים כאלה להקים את הרפת מראש, בסמוך לרפת אחרת ולקבל שירותי חליבה, ועל ידי כך להיות יותר יעילים ולנצל את יתרון הגודל.

<איציק שניידר: זה הפתרון בנסיבות האלה שאנחנו נתנו למה שהעליתם פה.

רועי פולקמן: ההערה היא שלכאורה, לא לתת לחדשים אלא בתנאים מסוימים.

רועי פולקמן: זאת אומרת, אתה לא מקים רפת משום מקום, 500,000 ליטר.

רועי פולקמן: זו הטענה.

<איתי עצמון: זה קיים גם היום כבר, הנושא של "הסדר אומנה", לזה אתה מתכוון?

<קריאות: לא, לא.

<קריאות: חליבה משותפת.

רועי פולקמן: אדוני היושב ראש פותח את האופציה לזה שמחר בא משק ואומר: אני פותח בלי קשר, בלי שום הסדר עם אף אחד ואני אסתדר.

רועי פולקמן: בהמשך אני אקנה אולי עוד מכסות וכולי, אבל זה כנראה לא יקרה.

רועי פולקמן: אז למה אנחנו סתם מייצרים כאן - -

<אסף לוי: למה לא יקרה?

רועי פולקמן: כי יש עוד 600-700 כאלה באותו מצב.

רועי פולקמן: איזה היגיון יש בזה?

רועי פולקמן: לא הצלחתי להבין.

איתן כבל: חברים, סליחה.

איתן כבל: חברי, אני לא פותח את הדיון הזה עכשיו, אני רק רוצה להעיר הערה: זה מצריך עיון ומהר.

איתן כבל: אנחנו נעסוק במהלך השנה בנקודה הזאת.

איתן כבל: ברור שדוח לוקח אומר פחות מ-700,000 ליטר זה לא כלכלי, אז זה לא כלכלי.

איתן כבל: זה לא יעזור איך אנחנו נקריא את זה.

איתן כבל: אתה לא עושה רפורמה כדי להתחיל את כל התהליכים מחדש ולהגיד: לא, אנחנו נעגל פה, ויבוא גשם והם יאכלו יותר אז יהיה להם יותר וזה.

איתן כבל: בקיצור, זה לא עובד.

איתן כבל: זה ברור לי שאנחנו לא נייצר מצב שאיך אומרים?

איתן כבל: אנחנו מייצרים בעיה חדשה.

איתן כבל: לכן, אם אמרנו 700 זה 700.

איתן כבל: נכון שיש משפחות שעובדות על 500.

איתן כבל: אתם זוכרים תמיד את מה שאני אומר: במה שתלוי בי, אני אעשה הכל כדי שהמשק המשפחתי ימשיך להתקיים.

איתן כבל: בלי זה - -

חיים ילין: בלי זה לא יהיה גם שיתופי, אני אומר לך, כי יש זליגה.

איתן כבל: נכון.

איתן כבל: אני אומר את זה, אם לא, אז לא.

איתן כבל: העניין פה הוא כבר לא עניין פרטי שלי או של הוועדה, הוא עניין מדינתי-לאומי.

איתן כבל: אין כאן בכלל סיפור.

איתן כבל: אז ברשותכם, אני רוצה עכשיו להתחיל - -

רועי פולקמן: אז איך אתה פותר את זה?

איתן כבל: לא, בנקודה הזאת, ברגע זה אני לא פותר.

איתן כבל: מה שסוכם – סוכם.

איתן כבל: אני לא פותח דיון עכשיו.

איתן כבל: אם אתם יודעים לתת לי מענה איך כל אחד מקבל 200,000 ליטר - -

רועי פולקמן: אז הוא הציע לך אם אפשר לסייג את זה בזה שהחדשים יהיו, אם הם קטנים מ-700, רק בהסדר שיתופי כזה של - -

איתן כבל: כמה כאלה ביקשו?

<קריאות: עדין לא הגשנו.

<אסף לוי: ב-2012 הגישו 250 בקשות.

איתן ברושי: אין גבול לבקשות, יש גבול ליכולת לממש אותן.

איתן כבל: כמה 500 יש?

איתן כבל: כמה כאלה?

<מיכל קראוס: 200 יצרנים נמצאים בין 500,000 ל-600,000 ליטר.

<מיכל קראוס: אמרתי ש-70% מהרפתות, זה לא רק מושבניקים, זה גם מגזרים אחרים, מהרפתות המשפחתיות, מתחת ל-700,000 ליטר, כשהמאסה הכבדה זה בין 500 ל - -

<איתי עצמון: אז לא תחולק התוספת - -

<לאה ורון: - - - אלה שקיימים.

איתן ברושי: אין אפשרות לדחות אפילו לא ביום.

איתן כבל: חברים יקרים, אני אומר את זה, אני יודע שאף אחד לא יגיד לי את זה.

איתן כבל: אני לא פותח את זה עכשיו, עלי.

חיים ילין: אם לא מצביעים בעד המתווה כרגע, גם מי שאין לו, לא יקבל שום דבר.

חיים ילין: זאת אומרת, הוא גם לא יכול בכלל לארגן וופולקמן, תקשיב, כרפתן לשעבר, כל מה שנותנים היום יהיה תקף לשנה הבאה.

חיים ילין: רק שתבין.

רועי פולקמן: - - -

איתן כבל: חברים יקרים, לא.

איתן כבל: תקנו אותי, זו מקשה אחת ולא יכול להיות מובא - -

<אסף לוי: זו מקשה אחת ואחר כך תהיה בעיה.

איתן כבל: סליחה חברים, אני לא מתכוון לפרום את התהליך הזה.

איתן כבל: סיכום הוא סיכום.

איתן כבל: אם מישהו רוצה לחזור בו מהסיכום, יודיע פה קבל עם ועולם.

איתן כבל: אני אומר את הדברים בצורה שכזאת: יש פה עניין שצריך לתת עליו את הדעת.

איתן כבל: אני לא יודע לתת עליו את הדעת ועכשיו לתת לו את המענה.

איתן כבל: אני לא מתכוון לפתוח אותו ברגע זה.

איתן כבל: אני שלחתי אתכם ואמרתם לי: ביררנו עם כולם, כולם אמרו לי: מקובל עלינו.

איתן כבל: אז מה, אני אפתח עכשיו את כל הדיון?

רועי פולקמן: אני מקבל את מה שאתה אומר, אני סומך עליך, אני לא רוצה להפריע אבל אני רק אומר שאת הקצאה, הרי ייקח זמן עד שיקצו אותה.

רועי פולקמן: אפשר לבקש שלפני שיוצאים עם ההחלטה למכסה, יחזרו לוועדת הכלכלה לדון על העניין הזה?

איתן כבל: לא, לא.

איתן כבל: אין דבר כזה.

<לאה ורון: אם אתה מאשר עכשיו - - -

חיים ילין: חבר'ה, כל העגלות ימליטו - - -

רועי פולקמן: אי אפשר לתקן את זה אחר כך.

איתן כבל: עלי, משפט.

<עלי בינג: אולי, אני לא יודע, הצעה קונקרטית – פשוט לרשום שהמכסות האלה יחולקו בגודל של לפחות 500,000, ואז בהמשך, משרד החקלאות יוכלו לתקן את זה למכסות יותר גדולות של 700,000 שעליהן דיברנו.

איתן ברושי: זה רעיון לא רע.

איתן כבל: מה אתם אומרים?

<עילית סקפה לנדאו: אני יועצת משפטית של ועדת המכסות.

<עילית סקפה לנדאו: אנחנו רושמים את ה-500,000 ליטר על בסיס החלוקה שיש עכשיו אבל מה שקורה בדרך כלל עם יצרנים חדשים, שעד למועד שבו הם מתחילים לייצר בפועל, שזה לפי התקנות יכול לקחת חמש שנים, אז המכסה הזאת גדלה כי בתקופה הזאת הם גם יכולים להשתתף בהליכי ניוד ולקבל מכסות נוספות, וגם יש תוספות מכסה במהלך החמש שנים, ואז אנחנו מעדכנים - - -

<קריאות: - - -

איתן כבל: ברור, ברור.

<עילית סקפה לנדאו: - - זאת אומרת, ההנחה - -

איתן כבל: בסדר.

<אסתר זנזורי פריאל: אנחנו כתבנו 20 מבקשים, וקבענו שאם יהיו יותר מ-20 - -

רועי פולקמן: אז את זה אני מציע שנתקן.

<אסתר זנזורי פריאל: אבל אז, אם יהיו יותר מ-20 - -

איתן כבל: לא, לא, חברים.

איתן כבל: עלי, ההצעה שלך לא התקבלה ואגיד לך גם למה: אני רק שלוש יחידות אבל החשבון פה הוא על פי מה שמונח לפניהם.

איתן כבל: - -

רועי פולקמן: למה זה חשוב?

רועי פולקמן: תן להם גמישות.

איתן כבל: לא, אפילו אני מבין שזה לא בעיה של הגמישות.

רועי פולקמן: ואחר כך יחלקו לפי 15.

רועי פולקמן: מה הבעיה עם זה?

רועי פולקמן: נכון, לא משתנה כלום.

איתן כבל: חברים יקרים, אתם טועים.

איתן כבל: סליחה.

<אסף לוי: יש לנו פתרון.

<אסתר זנזורי פריאל: לפחות 500,000 לעד 20 - -

<אסף לוי: ואז תלוי בביקוש.

רועי פולקמן: מעולה.

איתן כבל: סליחה, זאת בדיוק הנקודה.

איתן כבל: קודם, לפי הבקשה הקודמת, היא מסגרת סגורה שמחולקת.

איתן כבל: אם אתה עכשיו מוסיף את המשפט הזה, שאתה נותן אם מישהו יוותר ולא ייקח וכולי, זה דיון אחר.

רועי פולקמן: אז אפשר להכניס את התיקון הזה.

<איתי עצמון: לא לגמרי ברור לי - בסופו של דבר יש כמות שצריך לחלק.

<איתי עצמון: לא ברורה לי החלוקה.

<אסתר זנזורי פריאל: - - -

<קריאה: בנוסח שהם הציעו יכולות לקום רפתות של 900.

רועי פולקמן: מצוין, מצוין.

<מיכל קראוס: לא, לא.

<מיכל קראוס: כיושב ראש ועדת המכסות, אנחנו צריכים כלי עבודה מאד ברורים.

<מיכל קראוס: אני חושבת שמה שנאמר פה גם אני אמרתי, גם עורכת דין עילית אמרה.

<מיכל קראוס: אנחנו מדברים על 15,000 בנקודת האפס של היום.

<מיכל קראוס: רפת לא קמה לחמש השנים הבאות.

<מיכל קראוס: עד שהיא תקום, הרפת, היא כבר מגיעה - -

איתן כבל: מיכל, תודה.

חיים ילין: רק להוציא היתר בנייה בשביל לבנות רפת זה - - -

איתן כבל: להתחיל להקריא בבקשה.

<אסתר זנזורי פריאל: "תקנות תכנון משק החלב (מדיניות הפיתוח לשנת 2016 בענף הבקר) (הוראת שעה), התשע"ו-2016.

<אסתר זנזורי פריאל: בתוקף סמכותי לפי סעיפים 12 ו-38 לחוק תכנון משק החלב, התשע"א-2011 (להלן – החוק), בהתייעצות עם מועצת החלב, ובאישור ועדת הכלכלה של הכנסת, אני מתקין תקנות אלה: פרק ': הגדרות 1.

<אסתר זנזורי פריאל: בתקנות אלה – "אזור עדיפות לאומית" – כמשמעותו בסעיף 151 לחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, ובהתאם להחלטת הממשלה מספר 667 מיום כ"ח באב, התשע"ג (4 באוגוסט 2013); "היקף הייצור הכולל" – היקף הייצור הכולל לחלב בקר, שנקבע לצו תכנון משק החלב (קביעת היקף הייצור המקומי הכולל לשנת 2016), התשע"ו-2016; - - איתי, אנחנו נתקן פה "שנקבע בהצעה", והצו הזה פורסם ב-30 במרץ.

<אסתר זנזורי פריאל: ""ועדת המכסות" – כמשמעותה בסעיף 5 לחוק; "יצרן בתת-ביצוע מתמשך" – יצרן שבמשך כל אחת משלוש השנים הקודמות לשנה השוטפת, ייצר פחות מ-93% מהיקף המכסה שהוקצתה לו בכל שנה, ושלא הגדיל את היקף הייצור שלו בשנת 2015 ב-10% לפחות ביחס להיקף הייצור שלו בשנת 2014; - -

<איתי עצמון: השנה השוטפת היא שנת 2016.

<איתי עצמון: זו השנה שאנחנו מתייחסים אליה.

<אסתר זנזורי פריאל: ""יצרן מושבי – יצרן שאינו יצרן שיתופי ואינו בית ספר חקלאי או מכון מחקר חקלאי; "יצרן קטן" –יצרן מושבי שהיקף המכסה שנקבעה לו קטןמ-700,000 ליטרים; "יצרן שיתופי" – כל אחד מאלה – (1) יצרן שמכסתו נקבעה לראשונה בהיותו קיבוץ שיתופי, קיבוץ מתחדש או מושב שיתופי; (2) יצרן שהוא אגודה שיתופית שחברים בה עד שלושה קיבוצים או מושבים שיתופיים, ושנקבעה לו מכסה לפי דין לפני תחילתו של החוק; "מושב שיתופי" – לפי תקנה 2(6) לתקנות האגודות; "מנת מכסה" – חלק ממכסה; "צו הפיקוח על מצרכים ושירותים (ייצור חלב)" – צו הפיקוח על מצרכים ושירותים (ייצור חלב), התשכ"ז-1967; "קיבוץ מתחדש" – לפי תקנה 2(5)(ב) לתקנות האגודות; "קיבוץ שיתופי" – לפי תקנה 2(5)(א) לתקנות האגודות; "השנה השוטפת" – השנה שבה נבחנת הבקשה או נדון הנושא, לפי העניין; "תקנות האגודות" – תקנות האגודות השיתופיות (סוגי אגודות), התשנ"ו-1995; "תקנות מדיניות הפיתוח לשנת 2014" – תקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014 בענף הבקר) (הוראת שעה), התשע"ד-2014; "תקנות קביעת מכסות חלב" – תקנות תכנון משק החלב (קביעת מכסות חלב), התשע"ד-2014;

<איתי עצמון: כלומר אותם יצרנים פרשו אבל את אותן מנות למכסה שהם קיבלו לפי תקנות 2014 הם לא יכולים להעביר.

<אסתר זנזורי פריאל: במשך חמש שנים הם לא יוכלו להעביר אותן ולכן, מנות המכסה האלה עוברות לסך הכללי ומחולקות כעת ליצרנים הקטנים.

<אסתר זנזורי פריאל: זה לא חלק מתוספת המכסה, זה לא מתוך ה-60,000,000, זה ליטרים שנצברו.

<אסתר זנזורי פריאל: "4.

<אסתר זנזורי פריאל: הקצאת תוספות למכסות יצרנים קיימים.

<אסתר זנזורי פריאל: (א) בשנת 2016 תקצה ועדת המכסות לכל יצרן שאינו יצרן בתת-ביצוע מתמשך את המכסה בהיקף שנקבע לו בשנת 2015, ותוספת מנת מכסה כמפורט בתקנת משנה (ב) ותקנה 5, לפי העניין.

<אסתר זנזורי פריאל: - -

<אסתר זנזורי פריאל: נכון, אנחנו מקבלים את התיקון.

<איתי עצמון: לכן אני חושבת שזו תיבה מיותרת והיא גם לא נכונה בפרט כאשר מדברים על יצרן בתת-ביצוע, שיש לגביו הוראות בתקנות הכלליות.

<איתי עצמון: יכול להיות שצריך להגיד כאן ש"יצרן קיים" זה יצרן שבעצם הוקצתה לו מכסה בשנת 2015, כי על זה מדובר אם אני מבין נכון.

<מיכל קראוס: "יצרן" הוא רק יצרן שהוקצתה לו מכסה.

<מיכל קראוס: הוא לא יכול להיות יצרן אם לא הוקצתה לו מכסה.

<מיכל קראוס: לכן זה בהגדרות בחוק.

<איתי עצמון: אין הגדרה של "יצרן קיים" אבל יש הגדרה של "יצרן".

איתן כבל: אוקי, הלאה.

<אסתר זנזורי פריאל: "(ב) ועדת המכסות תקצה ליצרנים מנות מכסה נוספות כמפורט להלן: (1) לכל יצרן שיתופי באזור עדיפות לאומית – מנת מכסה בהיקף של 94,440 ליטרים; (2) לכל יצן שיתופי שאינו באזור עדיפות לאומית – מנת מכסה בהיקף של 78,700 ליטרים; (3) ליצרן שיתופי שהוא אגודה שיתופית שחברים בה עד שלושה קיבוצים או מושבים שיתופיים, ושנקבעה לו מכסה לפי דין לפני תחילתו של החוק, תוקצה מנת המכסה האמורה בפסקאות (1) ו-(2) לפי העניין, במכפלת מספר הקיבוצים או המושבים השיתופיים החברים בה, ושוויתרו על מכסתם לטובתה; (4) לכל יצרן מושבי שמכסתו לאחר תוספת מנת המכסה לפי תקנה 3, ובניכוי תוספות המכסה שהועברו אליו לפי סימן ב' לפרק ב' לתקנות מדיניות הפיתוח לשנת 2014, או לפי נוהל לניוד מכסותיהם של יצרן יחיד בשותפות ויצרן יחיד שאינו יצרן קטן, כהגדרתם בתקנות מדיניות הפיתוח לשנת 2014, שיישמה מועצת החלב ערב תחילתן של תקנות מדיניות הפיתוח לשנת 2014, אינה עולה על 700,000 ליטרים – מנת מכסה בהיקף של 22,100 ליטרים; (5) לכל יצרן מושבי שאינו יצרן כאמור בפסקה (4) – מנת מכסה בהיקף של 14,500 ליטרים; (6) לכל יצרן מושבי שהוא אגודה שיתופית, ושנקבעה לו מכסה לפני תחילתו של החוק – מנת מכסה של 43,500 ליטרים; 5.

<אסתר זנזורי פריאל: השלמת מכסות ליצרנים שיתופיים.

<אסתר זנזורי פריאל: ועדת המכסות תקצה תוספות מכסה ליצרנים שיתופיים כמפורט להלן: (1) ליצרן שיתופי באזור עדיפות לאומית שמכסתו לאחר קבלת תוספת המכסה לפי תקנה 4(ב)(1) אינה עולה על 3.3 מיליון ליטרים – מנת מכסה בהיקף הדרוש להשלמת מכסתו ל-3.3 מיליון ליטרים, אך לא יותר מ-360,000 ליטרים; (2) ליצרן שיתופי שאינו באזור עדיפות לאומית, שמכסתו לאחר קבלת תוספת המכסה לפי תקנה 4(ב)(2) אינה עולה על 3.2 מיליון ליטרים – מנת מכסה בהיקף הדרוש להשלמת מכסתו ל-3.2 מיליון ליטרים, אך לא יותר מ-360,000 ליטרים.

<אסתר זנזורי פריאל: 6.

<אסתר זנזורי פריאל: הקצאת מכסה למבקשי מכסות חדשים במגזר המושבי.

<אסתר זנזורי פריאל: (א) ועדת המכסות תקבע זכאות למכסה בהיקף של 500 אלף ליטרים לעשרים מבקשי מכסות שיהיו יצרנים מושביים חדשים, העומדים בתנאי הסף האמורים בתקנת משנה (ג).

<אסתר זנזורי פריאל: - -

<אסף לוי: על היתרה לחדשים – על היתרה הזאת אנחנו נראה את הביקוש.

<אסף לוי: יכול להיות שנעשה עוד סבב שני, ואם לא זה יהיה כבר במדיניות הפיתוח של 2017.

<אסף לוי: בכל מקרה, זה לא יחולק השנה.

<אסף לוי: אנחנו נראה את זה במדיניות הפיתוח לשנים הבאות.

<איתי עצמון: אוקי.

<אסתר זנזורי פריאל: "(ב) אם יותר מעשרים מבקשי מכסה מקרב היצרנים המושביים העומדים בתנאי הסף האמורים בתקנת משנה (ג), תבחר ועדת המכסות עשרים מהם בדרך של הגרלה, שתיערך בפיקוח עורך דין, באופן דו שלבי, כמפורט להלן: (1) מבין מבקשי המכסה מקרב האוכלוסייה הערבית, הדרוזית או הצ'רקסית – עד חמישה; (2) מבין כלל מבקשי המכסה, לרבות אלה שלא נבחרו לפי פסקה (1) – עשרים, בהפחתת מספר מבקשי המכסה שנבחרו לפי פסקה (1).

<אסתר זנזורי פריאל: - -

<אסף לוי: נכון, מקובל.

לכן נוסיף: "(ג) ועדת המכסות רשאית לקבוע זכאות למכסה למבקש מכסה חדש לפי תקנות משנה (א) ו-(ב), ובלבד שמתקיימים בו כל התנאים הבאים: (1) משקו מצוי באזור עדיפות לאומית; (2) הוא הציג אסמכתאות ליכולתו להעמיד מקורות מימון בהיקף של 1.5 מיליון שקלים חדשים לפחות לצורך הקמת רפת לייצור חלב בהיקף המכסה שתוקצה לו, כמפורט בתקנה 8; (3) לא נקבעה לו או לבן זוגו זכאות למכסה לייצור חלב בקר לפי החוק או לפי צו הפיקוח על מצרכים ושירותים (ייצור חלב), בעשר השנים שקדמו לשנה השוטפת; (4) הוא או בן זוגו אינו יצרן חלב צאן, למעט יצרן שקיבל מכסה לייצור חלב צאן במשק סגור, לפי תקנה 36 לתקנות קביעת מכסות חלב; (5) הוא או בן זוגו, אינם בעלי מכסה לייצור ושיווק ביצי מאכל לפי חוק המועצה לענף הלול (ייצור ושיווק), התשכ"ד-1963;7.

לכן נוסיף: הקצאת מכסה למבקשי מכסות חדשים במגזר השיתופי.

לכן נוסיף: (א) ועדת המכסות תקבע זכאות למכסה בהיקף של 3.3 מיליון ליטר לארבעה מבקשי מכסות שיהיו יצרנים שיתופיים חדשים העומדים בתנאי הסף האמורים בתקנת משנה (ג); (ב) היו יותר מארבעה מבקשי מכסות העומדים בתנאי הסף האמורים בתקנת משנה (ג), תבחר ועדת המכסות ארבעה מהם בדרך של הגרלה, בפיקוח עורך דין.

לכן נוסיף: (ג) ועדת המכסות רשאית לקבוע זכאות למכסה למבקש מכסה חדש לפי תקנות משנה (א) ו-(ב), ובלבד שמתקיימים בו כל התנאים הבאים: (1) משקו מצוי באזור עדיפות לאומית; (2) הוא הציג אסמכתאות ליכולתו להעמיד מקורות מימון בהיקף של 10 מילון ש"ח לפחות לצורך הקמת רפת לייצור חלב בהיקף המכסה שתוקצה לו, כמפורט בתקנה 8; (3) לא נקבעה לו זכאות למכסה לייצור חלב בקר לפי החוק או לפי צו הפיקוח על מצרכים ושירותים (ייצור חלב), בעשר השנים שקדמו לשנה השוטפת; - -

<איתי עצמון: מה הסיבה להבדלים בין התנאים שמבקשי מכסות חדשים צריכים לעמוד בהם בין המגזר המושבי - -

<אסף לוי: מושבי וקיבוצי.

<אסף לוי: קיבוץ דואג להרבה משפחות ומושב דואג רק לעצמו, ומדיניות המשרד זה לא לשים את כל הביצים בסל אחד.

<אסף לוי: למי שיש - -

חיים ילין: ביצים היה בסעיף הקודם.

<אסף לוי: אני יודע.

<אסף לוי: למי שיש גורם ייצור אחד, שזו בעצם הטבה שהמדינה נותנת כי שני המשתנים האלה במכסות, אז אנחנו לא נותנים לו ליהנות משתי ההטבות, ליצרן המושבי.

<איתי עצמון: בגלל שהוא יחיד?

<אסף לוי: כן, בגלל שהוא אחד.

איתן ברושי: אבל שמעתי שיוותרו - - - כי יש לכם יוזמה לבטל את המכסות.

איתן כבל: איתן, תן לי להתקדם.

איתן ברושי: לא, האוצר חוסך כסף, מבטל את המכסות.

איתן כבל: איתן, אם הוא היה יודע לתת להם תשובה, דיינו.

איתן ברושי: לא, אני מתריס על האוצר.

איתן ברושי: הצליחו להדליק את כל המדורות לפני פסח.

<אסף לוי: הכנסה לל"ג בעומר.

איתן כבל: הלאה, קדימה.

<אסתר זנזורי פריאל: " 8.

<אסתר זנזורי פריאל: הוכחת יכולת מימון להקמת רפת.

<אסתר זנזורי פריאל: (א) להוכחת יכולת מימון להקמת רפת, יידרשו מבקשי מכסות לפי תקנות 6 ו-7 להציג לוועדת המכסות מסמכים המעידים, להנחת דעתה של ועדת המכסות, על קיומם של מקורות המימון האמורים.

<אסתר זנזורי פריאל: (ב) בתקנה זו, "מוסד פיננסי מוכר" – כל אחד מאלה: (1) גוף מוסדי כהגדרתו בחוק הפיקוח על שירותים פיננסיים (ביטוח), התשמ"ע-1981; (2) תאגיד בנקאי כהגדרתו בחוק הבנקאות (רישוי),התשע"א-1981; (3) מנהל קרן כמשמעותו בחוק השקעות משותפות בנאמנות, התשנ"ד-1994; - -

חיים ילין: יש למשרד החקלאות הדברים האלה בשביל לתת מענקים?

איתן כבל: 3, עזבי.

חיים ילין: תראה את החיוך שלהם - -

איתן ברושי: כמו לניר עם-ניר עוז.

<איתי עצמון: שחל בכל מקרה, גם אם לא נכתוב את זה כאן.

<איתי עצמון: בכל מקרה ההוראות האלה תקפות להוראות התקנות הכלליות - -

איתן כבל: אוקי, הערה.

<ישראל טוטי בלוך: אני יושב ראש מועצת התאחדות מגדלי בקר.

<ישראל טוטי בלוך: מכיוון שהיקף המכסה שהולכת להיות מחולקת פה זה משהו שלא היה לו תקדים עד עכשיו, ובהיקפים הקודמים כבר נוצרו שתי בעיות: 1.

<ישראל טוטי בלוך: מכסה שחולקה לא בוצעה בסופו של דבר.

<ישראל טוטי בלוך: זאת אומרת, משק שקיבל מכסה לא הגיע למצב שהוא ייצב אותו, ולכן מה חושבת המועצה לעשות בעניין?

<ישראל טוטי בלוך: עלה כאן - -

<אסף לוי: יצרן ותיק או יצרן חדש?

<ישראל טוטי בלוך: אתה הולך לחלק 20 מכסות ליצרנים מושביים ו-4 מכסות לקיבוציים.

<ישראל טוטי בלוך: בסופו של דבר, בהמשך התהליך - -

<אסף לוי: דיברנו על זה.

איתן כבל: סליחה, אני מנהל את הדיון.

איתן כבל: טוטי, סליחה.

איתן כבל: קודם כל אני מעלה להצבעה את התקנות.

איתן כבל: מי בעד אישור התקנות עם התיקונים והתוספות שנעשו תוך כדי?

איתן כבל: בעד – הרוב

איתן כבל: נמנעים – אין

איתן כבל: עבר פה אחד רק חבר הכנסת איתן ברושי הצביע במקום חברת הכנסת איילת נחמיאס ורבין, וחבר הכנסת חיים ילין במקום יענק'לה פרי.

איתן כבל: התקנות אושרו.

איתן כבל: עכשיו, אני לא אתן לך לפתוח את הדיון.

<ישראל טוטי בלוך: אין פה דיון, אני רק רוצה תשובה לפרוטוקול.

<ישראל טוטי בלוך: זה חשוב.

איתן כבל: אוקי.

איתן כבל: זה עולם ומלואו אבל בבקשה, אתה מוכן לתת לו תשובה?

<אסף לוי: אמרנו את זה, זה כבר נשאל בקריאת התקנות.

<אסף לוי: כרגע, ליצרנים קיימים, גם לפי התחזיות של המועצה זה 36,000,000 ליטר.

<אסף לוי: ידוע לנו שהיצרנים החדשים, לא צפוי שנקבל את החלב שלהם לא ב-16, לא ב-17 ואולי ב018 ולכן, אם לא יהיו ביקושים למכסות החדשות, המכסה הזאת תועבר לדיון לפי התחזיות של 2017.

<אסף לוי: במדיניות הפיתוח ל-2017.

<ישראל טוטי בלוך: שאלה שנייה – הנושא של אומנה, גם את זה הוא העלה אבל זה לא חודד מספיק: באמצע התהליך יש אפשרות לרפת חדשה למסור את המכסה שלה לאומנה.

<ישראל טוטי בלוך: בנושא של רפתות חדשות, יש שיקול דעת מאד רחב לוועדת המכסות.

<ישראל טוטי בלוך: בחוק זה כתוב.

<ישראל טוטי בלוך: - -

<איתי עצמון: בתקנות.

<ישראל טוטי בלוך: - - השיקול דעת הזה מאפשר לה לפגוע בחומה הסינית.

<ישראל טוטי בלוך: מכיוון שפה ההיקף הוא מאד גדול, אנחנו רוצים פתרון בעניין הזה, וזאת השאלה.

<מיכל קראוס: אני רוצה הערה, שאולי כבוד עורכי הדין יאיר את עיניי: הנושא של הוכחת יכולת מימון להקמת רפת, ויש פה הגדרות מה זה מוסד פיננסי מוכר - -

<אסתר זנזורי פריאל: אבל כתבנו שנדרש אישור מרואה חשבון או אישור ממוסד פיננסי מוכר או תצהיר בחתימתו של גורם שהעמיד - - -

<מיכל קראוס: שיהיה ברור שאם אני מקבלת תצהיר, אז זה בסדר אבל לא שמוסד - -

<לאה ורון: התקנות כבר אושרו, מיכל.

<אסף לוי: נרשם, והתנצלתי בתחילת דבריי והסברתי.

איתן כבל: אני אומר את זה, אסף, בצרוה מאד ברורה.

איתן כבל: אני אומר את הדברים לפרוטוקול.

איתן כבל: פעם שניה, אני אומר את זה למיכל ולך ולמי שאמון על העניין: אני רוצה בכתב התייחסות לאיך אתם מתכוונים להתמודד עם סיפור ה-500,000 ליטר.

איתן כבל: נכון הוא שזה לא למחר בבוקר אבל אני רוצה עד חזרתנו מהפגרה, זה זמן סביר, שאתם תוכלו לתת לנו תשובה מפורטת על כל התהליך אבל באמת, אני מבקש אסף, מיכל, לא תשובה מפותלת, לא תשובה שאני צריך אחר כך להתחיל לחפור ולהבין למה התכוונתם.

איתן כבל: תבואו בדברים עם האוצר או עם מי שצריך, ואם זה יצריך תיקונים כאלה ואחרים תוך כדי תנועה, אז נבוא ונעשה אותם כי ברור הוא ש-500,000, לפחות במתכונת המדוברת, אין זכות קיום למשק, וזה רק כדי לדחות את הקץ ולשחק עם עצמנו, ואולי אנחנו מסבכים את הרפתות האלה, את המשפחות האלה, בזה שאנחנו לא יודעים לתת להם כבר איזה סוג של אופק.

איתן כבל: אנחנו אולי מסבכים אותם ומכניסים אותם לכל מיני עניינים שחבל לנו בכלל - -

<איתי עצמון: גם לא הרציונל של מתווה לוקר.

איתן כבל: בדיוק.

איתן כבל: מתווה לוקר, הרציונל שלו היה שסוף סוף אנחנו שמים את כל הכלים למשק המשפחתי, שהוא יוכל להתחיל ולקיים את עצמו בצורה מכובדת.

איתן כבל: לא להתעשר אבל לחיות בצורה מכובדת.

איתן כבל: אני מבקש תשובה דבר דבור על אופניו יחד עם משרד האוצר כמובן, ואני חוזר ואומר כדי שאנחנו נדע שאנחנו מתואמים בעניין הזה.

איתן כבל: אני רוצה שהדברים יובאו לכאן מתואמים.

איתן כבל: תודה רבה לכם.

איתן כבל: חג שמח.

איתן כבל: הישיבה נעולה.